Herrie oor spotprent van honde wat been lig teen Zuma-plakkaatŉ Herrie het op Twitter losgebreek nadat Mike Waters, ŉ DA-LP, ŉ spotprent geplaas het wat wys hoe honde in ŉ ry staan om teen ŉ plakkaat van president Jacob Zuma te urineer. Die spotprent wys hoe honde in ŉ ry sit voor die verkiesingsplakkaat van Zuma met die woorde ‘Voting Day’ en ‘Make your mark’ daarop. Een van die honde lig sy been teen die plakkaat. eNCA berig Waters het Maandagaand die spotprent op Twitter gelaai, maar gou weer afgehaal toe lesers hom erg gekritiseer het. Hy het gesê die lesers oorreageer op die prent en dat dit net “ŉ grappie” is. Waters het Dinsdagoggend op Twitter om verskoning gevra indien hy enigiemand beledig het. Hy het net meer as ŉ duisend volgelinge op Twitter. Maroela Media het verlede week berig dat Eyewitness News (EWN) om verskoning gevra het nadat hy ‘n spotprent genaamd “A Congress of Clowns” gepubliseer het waarin daar na kiesers as “poeph*ls” verwys is. Dit het ook groot opslae gemaak en die ANC het gevolglik gesê hulle is gewalg deur die spotprent. Lees ook: ANC gewalg deur ‘poeph*ls’-spotprent EWN vra om verskoning vir ‘poeph*ls’-spotprent